**मुख्यमन्त्री तथा मन्त्रीको पारिश्रमिक र सुविधा सम्बन्धमा व्यवस्था गर्न बनेको विधेयक**

**प्रस्तावना :** मुख्यमन्त्री तथा मन्त्रीको पारिश्रमिक र सुविधाका सम्बन्धमा कानूनी व्यवस्था गर्न वाञ्छनीय भएकोले,

नेपालको सविधानको धारा १७६ बमोजिम प्रदेश सभाले यो ऐन बनाएको छ।

1. **संक्षिप्त नाम र प्रारम्भ:** (१) यस ऐनको नाम "मुख्यमन्त्री तथा मन्त्रीको पारिश्रमिक र सुविधा सम्बन्धी ऐन, २०७५" रहेको छ।

(२) यो ऐन तुरुन्त प्रारम्भ हुनेछ।

1. **परिभाषा:** विषय वा प्रसङ्गले अर्को अर्थ नलागेमा यस ऐनमाः-
2. “प्रदेश” भन्नाले प्रदेश नं. 3 सम्झनु पर्छ ।

ख) “मन्त्रालय” भन्नाले प्रदेश मन्त्रालय सम्झनु पर्छ ।

ग) “मन्त्री” भन्नाले प्रदेशको मन्त्री, राज्य मन्त्री वा सहायक मन्त्री समेत सम्झनु पर्छ ।

घ) “मुख्यमन्त्री” भन्नाले प्रदेश मुख्यमन्त्री सम्झनु पर्छ ।

**३. पारिश्रमिक :** (१) मुख्यमन्त्री तथा मन्त्रीले पाउने पारिश्रमिक तथा सुविधा सपथग्रहण गरेको मिति देखि अनुसूची १ मा उल्लेख भए बमोजिम प्राप्त गर्नेछ।

तर चरम आर्थिक विश्रृंखलता वा प्राकृतिक विपद् वा महामारीको कारणले गम्भीर संकट उत्पन्न भर्इ संकटकाल घोषणा भएमा वा संघीय शासन लागू भएको कारणबाट प्रदेश कार्यकारिणी कायम नरहेमा पारिश्रमिक तथा सुविधा प्राप्त गर्ने छैन।

(2) मुख्य मन्त्री तथा कुनै मन्त्रीको आफ्नो पदमा बहाल रहेकै अवस्थामा मृत्यु भई वा निजले दिएको राजीनामा स्वीकृत भई वा मन्त्रिपरिषद विघटन भई वा अन्य कुनै तवरबाट निज मन्त्री पदमा कायम नरहेमा निजलाई मन्त्री पद कायम रहेको दिनसम्म पाउने पारिश्रमिक दिइनेछ।

(3) मन्त्रीले उपदफा (2) बमोजिम पाउने पारिश्रमिक निजलाई वा निजले इच्छ्याएको व्यक्तिलाई दिइनेछ। मन्त्रीको मृत्यु भएमा निजले कसैलाई इच्छ्याएको रहेनछ वा इच्छ्याएको व्यक्ति जीवित रहेनछ भने त्यस्तो पारिश्रमिकको रकम निजको नजिकको हकवालालाई दिइनेछ।

**4. आवास सुविधा :** (१) मन्त्रीलाई आवासको निमित्त प्रदेश सरकारबाट सरकारी घरको बन्दोबस्त हुनेछ। त्यस्तो घरको बन्दोबस्त नभएमा वा प्रदेशको राजधानीमा आफ्नो उपयुक्त घर नभएमा घरभाडा वापत अनुसूची १ मा उल्लेख भए बमोजिमको रकम दिइनेछ।

(2) उपदफा (1) बमोजिमको सुविधा मन्त्रीले आफ्नो कार्यकाल समाप्त भएको मितिले सात दिनसम्म पाउने छन्।

**5. धारा, विजुली, टेलिफोन तथा सञ्चार सुविधा :** मन्त्रीलाई धारा, विजुली, टेलिफोन, इन्टरनेट र पत्रपत्रिका सुविधा बापत अनुसूची - १ बमोजिमको सुविधा दिइनेछ।

**6. सवारी तथा इन्धन सुविधा**  (१) **:** प्रत्येक मन्त्रीलाई सवारीको निमित्त सवारी साधन एकगोटा र अनुसूची -१ मा उल्लेख भए बमोजिमको रकम पाउनेछन्।

(2) उपदफा (1) बमोजिमको सुविधा मन्त्रीले आफ्नो कार्यकाल समाप्त भएको मितिले सात दिनसम्म पाउनेछन्।

**7. दैनिक तथा भ्रमण भत्ता**  (१) मन्त्रीलार्इ सरकारी कामको सिलसिलामा नेपालभित्र वा नेपाल बाहिर भ्रमण गर्दा अनुसूची -२ मा उल्लेख भए बमोजिमको दैनिक भत्ता उपलव्ध गराईने छ।

(२) मन्त्रीलाई सरकारी कामको सिलिसलामा नेपालभित्र मोटरबाट भ्रमण गर्दा बिल भरपाई बमोजिमको एकवटा सवारी साधनको लागि लागेको इन्धन खर्च तथा हवाईजहाजबाट भ्रमण गर्दा एक जना अंगरक्षक समेतको लाग्ने टिकट खर्च दिइनेछ।

तर मुख्यमन्त्रीको हकमा दुईजना अंगरक्षकलाई लाग्ने टिकट खर्च दिइनेछ।

(३) अन्य सवारी साधनबाट भ्रमण गर्दा लाग्ने टिकट खर्च भुक्तानी दिइनेछ।

(४) मन्त्रीले निजी सचिवालयका बढीमा एक जना कर्मचारीलाई भ्रमणमा साथै लैजान अति आवश्यक भएमा त्यस्तो कर्मचारीलाई प्रदेश सरकारको नियामानुसार दैनिक तथा भ्रमण भत्ता दिइनेछ।

(५) मन्त्रीले भ्रमणबाट फर्केको दिनको एकचौथाई दैनिक भत्ता पाउनेछन्।

(६) भ्रमण भत्ताको भुक्तानीको निमित्त मन्त्रीले भ्रमण बिल भरी लगबुक, बिल, भरपाई, आदि आवश्यक प्रमाणहरु उपलव्ध गराउनु पर्नेछ।

**8. वीमा सुविधा :** मन्त्रीले दफा 7 बमोजिम भ्रमण गर्दा अनुसूची - २ बमोजिमको यात्रा बीमा बापतको प्रिमियम रकम पाउनेछ।

**९. उपचारको सुविधाः** (1) मुख्यमन्त्री र मन्त्रीलाई सामूहिक रुपमा प्रदेश सरकारले तोकेको

एकजना चिकित्सकको सेवा उपलव्ध गराइनेछ ।

(2) उपदफा (1) बमोजिमको चिकित्सकले अस्पतालमा भर्ना भई औषधी उपचार गर्नुपर्ने भनी गरेको सिफारिस बमोजिम मुख्यमन्त्री र मन्त्रीले सरकारी अस्पतालमा भर्ना भई औषधी उपचार गराएमा त्यसरी उपचार गराउँदा लागेको प्रेस्क्रिप्शन तथा बिल बमोजिमको सम्पूर्ण खर्च प्रदेश सरकारले व्यहोर्नेछ ।

(3) मन्त्रीलाई उपचारको निमित्त प्रदेश सरकारले स्वास्थ्य बीमाको लागि अनुसुची - 2 बमोजिमको रकम उपलब्ध गराउनेछ । यसरी वीमा सुविधा उपलव्ध गराईएकोमा उपदफा (2) बमोजिमको उपचार खर्च उपलव्ध गराईने छैन।

(4) उपदफा (2) र (3) बमोजिमको उपचार तथा बीमा प्रिमियम खर्च बापतको रकम मुख्यमन्त्री तथा मन्त्रिपरिषदको कार्यालयले मुख्यमन्त्री र मन्त्री भर्ना भएको सरकारी अस्पताललाई भुक्तानी गर्नेछ ।

**10. चाडपर्व खर्च** : मन्त्रीले आफ्नो धर्म, संस्कृति र परम्परा अनुसार मनाइने चाडपर्वको लागि आफूले खाईपाई आएको एक महिनाको पारिश्रमिक बराबरको रकम प्रत्येक वर्ष चाडपर्व खर्च बापत पाउने छन् ।

**१1. सचिवालयको व्यवस्था** **:** मुख्यमन्त्री तथा मन्त्रीको स्वकीय सचिवालयमा अनुसूची -३ मा उल्लेख भए बमोजिमका कर्मचारीहरु रहने छन् ।

**१2. अतिथि सत्कार तथा भैपरी खर्च :** (१) मुख्यमन्त्री तथा मन्त्रीलाई अनुसूची -१ मा उल्लेख भए बमोजिमको रकम अतिथि सत्कार तथा भैपरी खर्च बापत दिइनेछ ।

(२) उपदफा (१) बमोजिमको खर्चको विल भरपाई पेश गर्नु पर्ने छैन ।

**१3. सुरक्षा व्यवस्था:** मुख्यमन्त्री तथा मन्त्रीहरुलाई आवश्यक पर्ने सुरक्षाको व्यवस्था प्रदेश सरकारले तोके बमोजिम हुनेछ ।

**१4. सपथ ग्रहणः** मुख्यमन्त्री र मन्त्रीले प्रदेश प्रमुख तथा राज्यमन्त्री र सहायक मन्त्रीले मुख्यमन्त्रीसमक्ष आफ्नो कार्यभार सम्हाल्नु अघि अनुसूची -४ बमोजिमको ढाँचामा पद तथा गोपनियताको शपथ लिनु पर्नेछ ।

**15. दोहोरो सुविधा नपाउने:** सरकारी कोषबाट निवृत्तीभरण पाउने व्यक्ति मुख्यमन्त्री वा मन्त्री पदमा नियुक्ती भएमा त्यस्तो मन्त्रीले निवृत्तीभरण वा यस ऐन बमोजिमको पारिश्रमिक मध्ये एउटा मात्र सुविधा पाउनेछ।

**१6**. **सुविधाको दुरुपयोग गर्न नहुने** : यस ऐन बमोजिमका सुविधाहरु सम्बन्धित मन्त्री स्वयंले मात्र उपयोग गर्न पाउने छन् र सम्बन्धित मन्त्रीले सुविधाको दुरुपयोग गरेमा प्रचलित कानून बमोजिम कारवाही हुनेछ ।

**स्पष्टीकरण** : यस दफाको प्रयोजनको लागि सुविधाको दुरुपयोग भन्नाले माथि दफामा तोकिएभन्दा बढी सुविधा लिने, अन्य व्यक्तिलाई सुविधा दिलाइ दिने, योग्यता नपुगेको व्यक्तिलाई नियुक्ति दिने, गलत व्यक्ति वा कागजात खडा गरी सुविधा लिने, सरकारी धनमालको हानी नोक्सानी पुर्‍याउने लगायतका कार्यलाई बुझाउनेछ ।

**१7**. **अनुसूचीमा हेरफेर** **:** प्रदेश सरकारले प्रदेश राजपत्रमा सूचना प्रकाशन गरी अनुसूचीमा हेरफेर गर्न सक्नेछ ।

**18**. **पारिश्रमिक तथा सुविधा:** मन्त्रीको पारिश्रमिक र सुविधा मुख्यमन्त्री तथा मन्त्रिपरिषदको कार्यालयबाट उपलव्ध गराईनेछ।

अनुसूची -१

(दफा ३, ४, ५, ६ र 12 सँग सम्बन्धित)

**मन्त्रीले पाउने पारिश्रमिक तथा सुविधा**

|  |  |  |  |  |  |  |
| --- | --- | --- | --- | --- | --- | --- |
| क्र.सं. | सुविधाको किसिम | इकाई दर | मुख्यमन्त्री | मन्त्री | राज्य मन्त्री | सहायक मन्त्री |
| १ | पारिश्रमिक | प्रति महिना रु. | ६०,९७० | ५२,००० | ४९,००० | ४७,००० |
| २ | आवास सुविधा**\*** | प्रति महिना रु. | आवास दिने | आवास दिने | आवास दिने | आवास दिने |
| ३ | निजी आवासमा बस्नेलाई  क) घर मर्मत खर्च  ख) फर्निचर (सरकारले व्यवस्था नगरेमा) | बार्षिक रू.  एकमुष्ठ रू. | - | १,3०,०००  1,00,000 | १,1०,०००  1,00,000 | १,0०,०००  1,00,000 |
| 4 | सवारी इन्धन | प्रति महिना (लिटर) | १50 | 1२५ | १२० | १२० |
| 5 | मोविल | त्रैमासिक /लिटर | 1० | ५ | ५ | ५ |
| 6 | यातायात सुविधा | प्रतिदिन रु. | सवारी साधन 1 गोटा | सवारी साधन 1 गोटा | सवारी साधन 1 गोटा | सवारी साधन 1 गोटा |
| 7 | सञ्चार सुविधा (टेलिफोन, इन्टरनेट र पत्रपत्रिका) | प्रति महिना रु. | ५,००० | 3,००० | २,००० | २,००० |
| 8 | अतिथि सत्कार तथा भैपरी खर्च | प्रति महिना रु. | १०,००० | ५,००० | ३,००० | ३,००० |
| 9 | विजुली, धारा | प्रति महिना रु | बिल बमोजीम | बिल बमोजीम | बिल बमोजीम | बिल बमोजीम |

**नोट :-** **\***१. आवास सुविधा उपलब्ध गराउन नसकिने भएमा मन्त्रीलाई रु.27,000/–, राज्यमन्त्रीलाई रु.25,000/–र सहायक मन्त्रीलाई रु.20,000/–मासिक रुपमा घरभाडा बापत उपलब्ध गराइनेछ ।

1. निजी आवास मर्मत खर्च लिएका मन्त्रीलाई घरभाडा उपलव्ध गरिने छैन ।

3. सरकारी आवास सुविधाको घरको धारा विजुली विल अनुसार भुक्तानी दिइनेछ ।

4. मुख्यमन्त्रीको हकमा सुरक्षा प्रयोजनको लागि आवश्यक भएमा थप एक सवारी साधन उपलब्ध गराइनेछ।उक्त सवारी साधनको लागि मासिक 100 लिटर ईन्धन उपलव्ध गराईनेछ।

5. सरकारी आवास उपलव्ध गराईएकोमा बिजुली, धाराको महसुल बिल बमोजिम भुक्तानी गरिनेछ तर निजी आवासको हकमा माथि अनुसुची 1 मा उल्लेख भए बमोजिमको रकम दिइनेछ।

अनुसूची -२

(दफा 7, 8 र 9 सँग सम्बन्धित)

**मन्त्रीले पाउने दैनिक भत्ता तथा विमाको सुविधा**

|  |  |  |  |  |  |
| --- | --- | --- | --- | --- | --- |
| क्र.सं. | विवरण | मुख्यमन्त्री | मन्त्री | राज्य मन्त्री | सहायक मन्त्री |
| १. | स्वदेश भ्रमण गर्दा पाउने दैनिक भत्ता दर | ३००० | २५०० | २००० | २००० |
| २. | विदेश भ्रमण गर्दाको दैनिक भत्ता (प्रति दिन अमेरिकी डलरमा) | 250 | २०० | 1७5 | 1७५ |
| 3. | यात्रा विमा (प्रति भ्रमण रु.) | १०००००० | १०००००० | १०००००० | १०००००० |

**द्रष्टव्य :**१. युरोपियन मुलुकहरु अष्ट्रेलिया, न्युजिल्याण्ड, अमेरिका, क्यानाडा, कुवेत, कोरीया, जापान, हङ्गकङ्ग, रुस, कतार, जाम्बिया, यु.ए.इ., सिँगापुर, लेबनान, बहराईनको भ्रमण गर्दा माथि उल्लेखित दरमा तेत्तिस प्रतिशत थप रकम दिईनेछ।

२. विदेश भ्रमण गर्दा भारतको चेन्नाई, हैदराबाद, बैँगलोर, मुम्बई, दिल्ली, कोलकाता र बङ्गलादेशको ढाका र चटगाउँ बाहेक अन्य स्थानमा रात बिताउनु पर्दा माथि उल्लेखित दरको पचास प्रतिशत रकम मात्र दिइनेछ ।अन्य देशको हकमा माथिको दर अनुसार नै हुनेछ ।

3. विदेश भ्रमण गर्दा आमन्त्रण गर्ने राष्ट्रको सरकार वा कुनै संस्थाबाट दैनिक भत्ता वापतको रकम उपलब्ध गराइएको अवस्थामा उल्लेखित दैनिक भ्रमण भत्ता बापतको रकम उपलब्ध गराइने छैन ।

4.विदेश भ्रमण गर्दा आमन्त्रण गर्ने राष्ट्रको सरकार वा कुनै संस्थाबाट खाना बस्न र यातायात खर्च मात्र दिएको मा दैनिक भ्रमण भत्ताको पच्चिस प्रतिशत रकम उपलव्ध गराइनेछ ।

5.विदेश भ्रमण गर्दा आमन्त्रण गर्ने राष्ट्रको सरकार वा कुनै संस्थाबाट बस्न मात्र उपलव्ध भएमा दैनिक भ्रमण भत्ताको तेत्तिस प्रतिशत रकम उपलव्ध गराइनेछ ।

6.विदेश भ्रमण गर्दा आमन्त्रण गर्ने राष्ट्रको सरकार वा कुनै संस्थाबाट खाना मात्र उपलव्ध भएमा दैनिक भ्रमण भत्ताको छ्यासट्टी प्रतिशत रकम उपलव्ध गराइनेछ ।

7.मन्त्रीलाई उपचारको लागि प्रदेश सरकारले स्वास्थ्य बिमाको लागि वार्षिक रू. 10,000 सम्मको प्रिमियम रकम बिल बमोजिम उपलव्ध गराउनेछ।

8.मन्त्रीले नेपाल बाहिरको भ्रमण गर्दा सम्बन्धित राष्ट्र वा सँस्थाले निर्धारण गरे बमोजिमको बीमा गर्दा लाग्ने शुल्क भुक्तानी दिईनेछ।

9.भ्रमण सम्वन्धी थप व्यवस्था:

१) जिल्ला भ्रमण गर्नु पूर्व मन्त्रीले मुख्यमन्त्रीबाट अनुमती लिनु पर्ने र मुख्यमन्त्री आफैले स्विकृत गर्न सक्ने,

२) भ्रमण खर्च मितव्ययी हुनु पर्ने,

३) एक जिल्लामा एक पटकमा सामान्यतया दुई दिनभन्दा बढी नवस्ने व्यवस्था गर्ने,

४) अत्यावश्क नपरी एउटै जिल्लामा दुई पटक भन्दा बढी भ्रमण नगर्ने,

५) भ्रमणबाट फर्के पछि मुख्यमन्त्री समक्ष प्रतिवेदन पेश गर्नु पर्ने।

अनुसूची -३

(दफा १1 सँग सम्वन्धित)

**मन्त्रीको स्वकीय सचिवालयमा रहने कर्मचारी**

|  |  |  |  |  |  |
| --- | --- | --- | --- | --- | --- |
| क्र.सं. | कर्मचारी | मुख्यमन्त्री | मन्त्री | राज्य मन्त्री | सहायक मन्त्री |
| १. | स्वकीय सचिव (रा.प.द्वितीय) | १ | ० | ० | ० |
| २. | स्वकीय सचिव (शाखा अधिकृत) | १ | १ | १ |  |
| ३. | स्वकीय सचिव (ना.सु./क.अ.) | 2 | 1 |  | 1 |
| 4. | सवारी चालक | २ | १ | १ | १ |
| 5. | कार्यालय सहयोगी | 2 | २ | 1 | 1 |

***द्रष्टव्य :***

१. स्वकीय सचिवालयका कर्मचारीहरुले सुरु स्केल अनुसारको तलबमात्र   
पाउनेछन् ।

२. स्वकीय सचिवालयका कर्मचारीहरुले यस ऐन बमोजिम प्राप्त गर्ने पारिश्रमिक निजहरुको बैंक खाता मार्फत उपलब्ध गराइनेछ ।

अनुसूची - ४

(दफा १4 संग सम्बन्धित)

(मुख्यमन्त्री/मन्त्री/राज्यमन्त्री/सहायक मन्त्री पदको शपथ ग्रहणको नमुना

**पद तथा गोपनीयताको शपथ**

म ... ...(पुरानाम)... ...मुलुक र जनताप्रति पूर्ण बफादार रही सत्यनिष्ठापूर्वक प्रतिज्ञा गर्दछु/देश,जनता/ईश्वरको नाममा शपथ लिन्छुकि नेपालको सार्वभौमसत्ता र राजकीयसत्ता नेपाली जनतामा रहेको नेपालको संविधान प्रतिपूर्ण बफादाररही प्रदेश नं. ... ... को... ... ... ... पदको कामकाज प्रचलित कानुनको अधीनमा रही मुलुक र जनताको सोझो चिताई, कसैको डर नमानी, पक्षपात नगरी, कसैप्रति पूर्वाग्रह वा खराब भावना नलिई पदीय गोपनियता कायम राखी इमान्दारी साथ गर्नेछु र आफ्नो कर्तव्यपालनाको सिलसिलामा आफूलाई जानकारीमा आएको प्रचलित कानुनबमोजिम गोप्य राख्‍नुपर्ने कुरा म पदमा बहाल रहँदा वा नरहँदा जुनसुकै अवस्थामा पनि प्रचलित कानुनको पालना गर्दा बाहेक अरु अवस्थामा कुनै किसिमबाट पनि प्रकट वा सङ्केत गर्नेछैन।

मितिः ... ... ... ... नाम, थरः

दस्तदतः